KARAMAZOV-II-WEB	Ath cap deth temps, en rebrembar aquera net, Ivan Fiódorovich se'n brembarie damb especiau desengust se com en escadences se lheuaue ara imprevista deth divan e, sense hèr bronit, tau que s'auesse un gran temor que l'obervèssen, daurie era pòrta, pistaue ena escala e se dedicaue a campar es va-e-vèni de Fiódor Pávlovich en solèr de baish; se demoraue escotant ua estona, uns cinc menutes, damb ua sòrta d'estranh curiosèr, en tot tier-se era alend e damb eth còr embalat; mès, plan que òc, non sabie se per qué hège aquerò, per qué l'auie dat per espiar.